CELEX: 32010D0176
Language: sk
Date: 2010-03-19 00:00:00
Title: 2010/176/: Rozhodnutie Komisie z  19. marca 2010 , ktorým sa stanovuje skorší dátum na vyplatenie druhej splátky reštrukturalizačnej pomoci poskytovanej na hospodársky rok 2009/2010 podľa nariadenia Rady (ES) č. 320/2006 [oznámené pod číslom K(2010) 1710]

24.3.2010   
            
            
               SK
            
            
               Úradný vestník Európskej únie
            
            
               L 77/54
            
         ROZHODNUTIE KOMISIE
   z 19. marca 2010,
   ktorým sa stanovuje skorší dátum na vyplatenie druhej splátky reštrukturalizačnej pomoci poskytovanej na hospodársky rok 2009/2010 podľa nariadenia Rady (ES) č. 320/2006
   [oznámené pod číslom K(2010) 1710]
   (2010/176/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 320/2006 z 20. februára 2006, ktorým sa stanovuje dočasný režim pre reštrukturalizáciu cukrovarníckeho priemyslu v Spoločenstve a ktorým sa mení a dopĺňa nariadenie (ES) č. 1290/2005 o financovaní spoločnej poľnohospodárskej politiky (1), a najmä na jeho článok 10 ods. 5,
   keďže:
   
               (1)
            
            
               Článkom 10 ods. 5 nariadenia (ES) č. 320/2006 sa Komisii umožňuje, aby stanovila skorší dátum na vyplatenie pomoci poskytovanej v rámci dočasného režimu pre reštrukturalizáciu cukrovarníckeho priemyslu ustanoveného týmto nariadením.
            
         
               (2)
            
            
               Potrebné finančné zdroje sú k dispozícii v reštrukturalizačnom fonde uvedenom v článku 1 nariadenia (ES) č. 320/2006; členské štáty by mali dostať možnosť stanoviť skorší dátum na vyplatenie druhej splátky pomoci na reštrukturalizáciu poskytovanej na hospodársky rok 2009/2010 podnikom, pestovateľom a dodávateľom strojového zariadenia, ktorí sa zriekli svojich kvót od 1. októbra 2009 do dátumu vyplatenia prvej splátky,
            
         PRIJALA TOTO ROZHODNUTIE:
   Článok 1
   Odchylne od článku 10 ods. 4 nariadenia (ES) č. 320/2006 môžu členské štáty na hospodársky rok 2009/2010 vyplatiť v jednej splátke 100 % pomoci na reštrukturalizáciu uvedenej v článku 3 daného nariadenia. V takom prípade je platba splatná v júni 2010.
   Členské štáty oznámia Komisii do 31. marca 2010, či chcú využiť možnosť ustanovenú v prvom odseku.
   Článok 2
   Toto rozhodnutie je určené členským štátom.
   
      V Bruseli 19. marca 2010
      
         
            Za Komisiu
         
         Dacian CIOLOŞ
         
            člen Komisie
         
      
   
   
      (1)  Ú. v. EÚ L 58, 28.2.2006, s. 42.